કથાઃ પહેલાંના સમયમાં હરિશ્ચંદ્ર નામનો પ્રતાપી રાજા રાજ્ય કરતો હતો. તે સત્યવ્રતી હતો. કર્મસંજોગે તે ભ્રષ્ટ થયો. સ્ત્રી તારામતી પુત્ર રોહિતને વેચી સત્યનું પાલન કરતો હતો. ચાંડાલને ત્યાં દાસ થઈ રહ્યો. આમ કરતાં કેટલાંક વર્ષ વીતી ગયાં. આવી સ્થિતિથી તે ત્રાસ પામી ગૌતમ મુનિ પાસે ગયો. તેમને બધી હકીકત કહી સંભળાવી. તેથી ગૌતમ મુનિએ તેને સત્યવાદી હરિશ્ચંદ્ર રાજા જાણી શ્રાવણ માસની વદ અજા એકાદશી કરવા તેને કહ્યું. આથી અગિયારશ કરવાની સાચી રીત ઉપર મુજબ તેને બતાવી. જ્યારે શ્રાવણ વદ અજા એકાદશી આવી ત્યારે રાજાએ ગૌતમ મુનિના કહેવા મુજબ અગિયારશ સંપૂર્ણ શ્રદ્ધાથી કરી. તેથી તેનાં તમામ પાપનો નાશ થયો.